b'\n_START_ARTICLE_\nIvangoroda\n_START_SECTION_\nV\xc4\x93sture\n_START_PARAGRAPH_\nP\xc4\x93c tam, kad 1478. gad\xc4\x81 Maskavija pak\xc4\xbc\xc4\x81va Novgorodas republiku, Maskavas lielk\xc5\x86azs Ivans III 1492. gad\xc4\x81 iepretim Livonijas pils\xc4\x93tai Narvai lika uzb\xc5\xabv\xc4\x93t cietoksmi, ko nosauca sav\xc4\x81 v\xc4\x81rd\xc4\x81. No 1581. l\xc4\xabdz 1590. gadam un no 1612. l\xc4\xabdz 1704. gadam cietoksnis bija Zviedrijas Ingrijas provinces sast\xc4\x81v\xc4\x81. No 1649. l\xc4\xabdz pat 1945. gadam tika uzskat\xc4\xabts par Narvas da\xc4\xbcu. 1700. gada novembr\xc4\xab pie Ivangorodas notika viena no pirmaj\xc4\x81m lielaj\xc4\x81m kauj\xc4\x81m Zieme\xc4\xbcu kara laik\xc4\x81 - Narvas kauja. No 1920. l\xc4\xabdz 1945. gadam - Igaunijas Republikas sast\xc4\x81v\xc4\x81. No 1941. l\xc4\xabdz 1944. gadam - V\xc4\x81cijas okup\xc4\x81cij\xc4\x81. Pie Ivangorodas 1944. gad\xc4\x81 notika smagas kaujas._NEWLINE_Otr\xc4\x81 pasaules kara laik\xc4\x81, l\xc4\xabdz\xc4\xabgi k\xc4\x81 Latvijas Abrene (Pitalova) un Igaunijas Petseri (Pe\xc4\x8dori), 1945. gada janv\xc4\x81r\xc4\xab t\xc4\x81 pievienota KPFSR._NEWLINE_P\xc4\x93c neatkar\xc4\xabg\xc4\x81s Igaunijas Republikas atjauno\xc5\xa1anas s\xc4\x81k\xc4\x81s starpvalstu sarunas par Ivangorodas apkaimes valstisko pieder\xc4\xabbu, kas beidz\xc4\x81s 2005. gada 18. maij\xc4\x81 ar robe\xc5\xbel\xc4\xabguma parakst\xc4\xab\xc5\xa1anu, kur\xc4\x81 Igaunija ofici\xc4\x81li atteic\xc4\x81s no pretenzij\xc4\x81m uz \xc5\xa1o teritoriju. Tom\xc4\x93r p\xc4\x93c nepilna m\xc4\x93ne\xc5\xa1a Krievijas Feder\xc4\x81cija atsauca savu l\xc4\x93mumu, jo l\xc4\xabguma tekstam bija pievienota preambula ar atsauci uz 1920. gada Tartu miera l\xc4\xabgumu. Atk\xc4\x81rtotas sarunas beidz\xc4\x81s ar Igaunijas-Krievijas robe\xc5\xbel\xc4\xabguma parakst\xc4\xab\xc5\xa1anu Maskav\xc4\x81 2014. gada 18. febru\xc4\x81r\xc4\xab.\n_START_SECTION_\nEkonomika\n_START_PARAGRAPH_\n1956. gad\xc4\x81 pie pils\xc4\x93tas uzc\xc4\x93la Narvas HES. M\xc5\xabsdien\xc4\x81s t\xc4\x81s \xc5\xabdenskr\xc4\x81tuve ir gan Krievijas, gan Igaunijas teritorij\xc4\x81.'